Δήμος Πετρούπολης

«Ιφιγένεια η εν Ταύροις» του Ευριπίδη
2021-07-14 21:30 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μετά την πρεμιέρα στο Αρχαίο Θέατρο της Επιδαύρου, η «Ιφιγένεια η εν Ταύροις» του Ευριπίδη, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» την Τετάρτη 14 Ιουλίου.
Τι σημαίνει να είσαι εξόριστος και ξένος; Πώς ξεφεύγει ο άνθρωπος από το παρελθόν και τη μοίρα του; Μέσα στα συντρίμμια του Πελοποννησιακού Πολέμου, σε μια περίοδο κρίσης -που θυμίζει, με έναν τρόπο, τη σημερινή- ο Ευριπίδης γράφει την Ιφιγένεια η εν Ταύροις, εξυμνώντας το μεγαλείο της αδερφικής αγάπης και τις μεγάλες αξίες που βλέπει να χάνονται.
Την παράσταση σκηνοθετεί ο Γιώργος Νανούρης, ο οποίος συνεργάζεται και πάλι με την Λένα Παπαληγούρα, τον Μιχάλη Σαράντη, αλλά και με την Χαρούλα Αλεξίου που συμμετέχει για πρώτη φορά σε παράσταση αρχαίου δράματος. Ο Νίκος Ψαρράς, ο Πυγμαλίωνας Δαδακαρίδης, ο Προμηθέας Αλειφερόπουλος, η Κίττυ Παϊταζόγλου και ένας εξαμελής χορός πρωταγωνιστούν επίσης σε αυτόν τον εξαιρετικό θίασο.
Συντελεστές:
Μετάφραση: Γιώργος Ιωάννου
Σκηνοθεσία: Γιώργος Νανούρης
Μουσική: Άγγελος Τριανταφύλλου
Φωτισμοί: Αλέκος Γιάνναρος
Σκηνικά: Μαίρη Τσαγκάρη
Κοστούμια: Ιωάννα Τσάμη
Βοηθός Σκηνοθέτη: Γιώργος Παπαδάκης
Βοηθός Σκηνογράφου: Σιώσιου Κατερίνα
Τρισδιάστατος σχεδιασμός σκηνικού: Γιώργος Κατσούγκρης
Κατασκευή γυναικείων κοστουμιών: by Moutaki
Πρωταγωνιστούν:
Λένα Παπαληγούρα – Ιφιγένεια, Μιχάλης Σαράντης – Ορέστης, Νίκος Ψαρράς – Θόας, Πυγμαλίων Δαδακαρίδης – Αγγελιοφόρος, Προμηθέας Αλειφερόπουλος – Πυλάδης, Κίττυ Παϊταζόγλου – Κορυφαία Χορού και η Χάρις Αλεξίου στον ρόλο της Αθηνάς
Χορός: Νικόλ Κουνενιδάκη, Μαρία Κωνσταντά, Άννα Κωνσταντίνου, Δανάη Πολίτη, Βιβή Συκιώτη, Αρετή Τίλη
Θέατρο Πέτρας: Τετάρτη 14 Ιουλίου
Θεατρική Παράσταση: «Ιφιγένεια η εν Ταύροις» του Ευριπίδη
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, ανέργους, πολύτεκνους, ΑΜΕΑ: 15 €
Προπώληση εισιτήριων: viva.gr και στα σημεία προπώλησης του Φεστιβάλ

«Φωτεινή Σκιά»
2021-07-18 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Μπορεί μία μουσική παράσταση να λειτουργήσει ως έναυσμα ψυχοθεραπευτικής αυτό-ανάλυσης; Αυτό το στοίχημα επιχειρούν να κερδίσουν οι συντελεστές της «Φωτεινής Σκιάς», μιας μοναδικής ροκ μουσικο-θεατρικής παράστασης, που θα παρουσιαστεί στο «Φεστιβάλ Πέτρας» την Κυριακή 18 Ιουλίου.
Ξαφνικά συνέβησαν όλα! Επικοινώνησαν ηλεκτρονικά ύστερα από μια στιγμή παρόρμησης. Δύο τελείως διαφορετικοί κόσμοι που ξεκίνησαν να ζήσουν τον «Ψηφιακό Έρωτα». Οδήγησαν την επικοινωνία τους «Πέρα από τα όρια των ορίων». Εκείνος κατάφερε να φωνάξει: «Με τρόμαξες». Εκείνη κατάφερε να κραυγάσει ότι την ήθελαν όλοι «Πρώτη, πάντα πρώτη». Δεν αρκέστηκαν στην συμβατική επικοινωνία και έστειλαν «Το Νοερό μήνυμα». Εκείνη του κατέθεσε «Το Κλειδί» και εκείνος της πρόσφερε «Τα Μαγικά δεκάλεπτα». «Αμέσως μετά» τίποτα δεν ήταν πια ίδιο, συνειδητοποιώντας ότι «Τα Χέρια που μιλούν» δεν χτυπούν. Πέτυχαν την πιο γρήγορη αυτό-ανάλυση δημιουργώντας ένα τραγούδι: τη «Φωτεινή Σκιά».
Οι ψυχές των ανθρώπων, ακόμα και την εποχή της ψηφιακής επικοινωνίας, αναζητούν αενάως να απελευθερώσουν την «Κυτταρική ματιά» τους. Αυτή που φωτίζει ολοκάθαρα τις σκιές της θλίψης, της αγωνίας και του φόβου. Τα ροκ ηχοχρώματα, οι στίχοι και τα κείμενα, αγκαλιάζονται από τις μελωδίες του βιολιού, του πιάνου και της φλογέρας, με στόχο το πιο πιθανό-απίθανο: Να φωτίσουμε τις σκιές μας μέσα σε μία παράσταση, σαν το κβαντικό άλμα της προσευχής και του έρωτα.
Η «Φωτεινή Σκιά» παρουσιάζεται από μια μουσική παρέα, δεμένη από καρδιάς και από πενταγράμμου.
Συντελεστές:
Στίχοι – κείμενα, Σύνθεση & Ακουστική κιθάρα: Σπύρος Κυβέλλος
Σκηνοθετική επιμέλεια: Κωνσταντίνος Τσονόπουλος
Πιάνο & ενορχήστρωση: Βασίλης Πανταζόπουλος
Ηλεκτρική κιθάρα: Αλέξανδρος Γρυπάρης
Μπάσο: Γιάννης Πολυακταρίδης
Τύμπανα: Τάκης Τσονόπουλος
Φλογέρα: Νίκος Λούπης
Κλασική & ηλεκτρική κιθάρα: Νίκος Παπαντώνης
Βιολί: Μελίνα Γαλανού
Ερμηνεύουν: Χριστίνα Χαλδέζου, Κωνσταντίνος Τσονόπουλος
Στην παράσταση «Φωτεινή Σκιά» θα γίνει και η επίσημη παρουσίαση του ομώνυμου διπλού CD που κυκλοφορεί από την General Music Greece.
Θέατρο Πέτρας: Κυριακή 18 Ιουλίου
Ροκ Μουσικοθεατρική παράσταση: «Φωτεινή Σκιά»
Ωρα έναρξης: 21:30
Οι πόρτες ανοίγουν στις 20:00
Γενική Είσοδος: 10 €
Προπώληση εισιτηρίων: https://www.viva.gr/…/music/theatro-petras/foteini-skia/

Συναυλία - Γιώργος Σαμπάνης
2021-07-19 21:30 - 2021-07-20 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Λόγω της εξάντλησης των εισιτήριων για τη Δευτέρα 19 Ιουλίου, θα πραγματοποιηθεί και 2η Συναυλία την Τρίτη 20 Ιουλίου
Ο αγαπημένος καλλιτέχνης, μετά τις δύσκολες συνθήκες που μας ανάγκασαν να απομακρυνθούμε και έχοντας διανύσει μια δημιουργική περίοδο, έρχεται στο «Φεστιβάλ Πέτρας» με την 12μελή μπάντα του, σε μια διπλή συναυλία τη Δευτέρα 19 και τη Τρίτη 20 Ιουλίου, για να τραγουδήσουμε ζωντανά αγαπημένα τραγούδια μαζί με τα νέα του single, «Άγρια Θάλασσα», «Αυτό που αγαπάς» & «Τίποτα».
Στον φυσικό του χώρο, τη σκηνή, ο Γιώργος Σαμπάνης θα παρουσιάσει μία μουσική παράσταση χωρίς όρια και στεγανά, για να ταξιδέψει την καρδιά και το μυαλό μας και να εκμηδενίσει τις αποστάσεις που μας κρατούσαν για τόσο καιρό μακριά.
Θέατρο Πέτρας: Δευτέρα 19 & Τρίτη 20 Ιουλίου
Συναυλία: Γιώργος Σαμπάνης
Ωρα έναρξης: 21:00
Οι πόρτες ανοίγουν στις 20:00
Γενική είσοδος: 15€
ΑΜΕΑ Δωρεάν (απαραίτητη η κράτηση θέσης, Πληροφορίες: 210-7211207, Δευτέρα-Παρασκευή, 10:00-17:00)
Προπώληση: www.ticketservices.gr

«Οθέλλος» του Ουίλλιαμ Σαίξπηρ
2021-07-21 21:30 (Europe/Moscow)
Ένα από τα σπουδαιότερα έργα του παγκόσμιου ρεπερτορίου, το αξεπέραστο ερωτικό δράμα του Ουίλλιαμ Σαίξπηρ «Οθέλλος» (σε σκηνοθεσία του Αιμίλιου Χειλάκη & Μανώλη Δούνια, με τον Γιάννη Μπέζο στον ομώνυμο ρόλο), έρχεται στο «Φεστιβάλ Πέτρας» την Τετάρτη 21 Ιουλίου.
Στον «Οθέλλο» ο Σαίξπηρ μιλάει για τον παράφορο έρωτα που αντιβαίνει σε φυλετικές, ηλικιακές και κοινωνικές διαφορές. Είναι μια τραγωδία για τη ζήλια, την προδομένη εμπιστοσύνη και το φόβο για οτιδήποτε ξένο και διαφορετικό.
Ο έρωτας του έμπειρου και γενναίου Μαυριτανού στρατηγού με τη νεαρή και ευγενικής καταγωγής Βενετσιάνα καταρρίπτει τα στερεότυπα της εποχής, αλλά, αντί να γεφυρώσει τις διαφορές, κλονίζει τις βεβαιότητες και διαταράσσει τις κοινωνικές ισορροπίες.
Ο Οθέλλος, παρόλο που έχει διακριθεί χάρη στη γενναιότητα και το ήθος του και έχει ανέλθει σε αξιώματα, δεν καταφέρνει να ενταχθεί στην κοινωνία που ζει ως ισότιμο μέλος: εκτός από το χρώμα του δέρματός του και την καταγωγή του, τον εμποδίζει η ίδια του η ανασφάλεια. Παραμένει ο μαύρος, ο ξένος, ο κατώτερος.
Το έργο μιλάει ακόμα για την άσβεστη μανία του ανθρώπου να καταστρέψει οτιδήποτε ιδεατό, διαφορετικό ή ικανό να καταρρίψει τις υπάρχουσες κοινωνικές νόρμες, ενώ παράλληλα ασκεί κριτική στην υποκρισία της κοινωνίας που στην πρώτη ευκαιρία θα αποκαθηλώσει τους ευεργέτες της.
Συντελεστές:
Μετάφραση: Διονύσης Καψάλης
Διασκευή: Μανώλης Δούνιας
Σκηνοθεσία: Αιμίλιος Χειλάκης – Μανώλης Δούνιας
Πρωτότυπη Μουσική: Δημήτρης Καμαρωτός
Σύλληψη σκηνικού χώρου: Αιμίλιος Χειλάκης
Διαμόρφωση σκηνικού χώρου: Κατερίνα Χάρου
Κοστούμια: Makis Tselios Atelier
Φωτισμοί: Νίκος Βλασόπουλος
Βοηθός Σκηνοθετών: Νίκος Τσιμάρας
Artwork: Πέτρος Παράσχης
Αγωγή Λόγου: Ηλίας Παπαθανασίου
Διανομή:
Οθέλλος: Γιάννης Μπέζος, Ιάγος: Αιμίλιος Χειλάκης, Αιμιλία: Μυρτώ Αλικάκη. Βραβάντιος: Κώστας Κορωναίος, Κάσσιος: Αλέξανδρος Βάρθης, Δυσδαιμόνα: Μάιρα Γραβάνη, Ροδρίγος: Κωνσταντίνος Γαβαλάς, Μοντάνος: Κρις Ραντάνοφ, Δόγης: Μανώλης Δούνιας, Μπιάνκα: Ελευθερία Κοντογεώργη, Λουδοβίκος: Νίκος Τσιμάρας

Θέατρο Πέτρας: Τετάρτη 21 Ιουλίου
Θεατρική Παράσταση: «Οθέλλος» του Ουίλλιαμ Σαίξπηρ
Ώρα έναρξης: 21:30
Γενική είσοδος: 20 €
Ειδική τιμή εισιτηρίου για φοιτητές, άνω των 65 ετών, ΑΜΕΑ: 15 €
Προπώληση εισιτήριων: www.viva.gr

«Μανώλης Φάμελλος»
2021-07-23 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η συναυλία πραγματοποιείται με τη συνδιοργάνωση της Περιφέρειας Αττικής και η είσοδος είναι ελεύθερη για το κοινό.
Ο Μανώλης Φάμελλος ανεβαίνει παρέα με τους μουσικούς του στο «Θέατρο Πέτρας» την Παρασκευή 23 Ιουλίου, για ένα ηλεκτρακουστικό μελωδικό ταξίδι, ανασυνθέτοντας αποσπάσματα από το χθες και το αύριο μια και ο νέος του δίσκος «Η Ζωή Ήταν Σήμερα» θα κυκλοφορήσει σύντομα.
Με πλήρη εξαμελή ορχήστρα, εκλεκτούς συναδέλφους και παρεΐστικη διάθεση, με το η «Ευτυχία Είναι Αυτό…», το «Ένα Μεγάλο Φωτεινό Καλοκαίρι» και τα υπόλοιπα αγαπημένα του τραγούδια, η βραδιά θα είναι γεμάτη ευχάριστες ανατροπές!
Μαζί του επί σκηνής παραστέκονται και συμπράττουν ο Φίλιππος Πλιάτσικας, η Νατάσσα Μποφίλιου και ο Νίκος Ζιώγαλας.
Διευκρινιστικές οδηγίες:
Υπενθυμίζουμε ότι η επισκεψιμότητα στο Θέατρο Πέτρας είναι σε ποσοστό 70% της πληρότητας του. Ως εκ τούτου, προτρέπουμε τους θεατές να προσέλθουν εγκαίρως, τηρώντας όλα τα απαραίτητα μέτρα ασφαλείας, για να παραλάβουν τα δελτία εισόδου από τα εκδοτήρια του Θεάτρου Πέτρας, προκειμένου να αποφευχθεί ο συγχρωτισμός.
Επίσης καλούμε το κοινό να προσφέρει μια σακούλα με τρόφιμα ή φάρμακα, για την κάλυψη των πρωτογενών αναγκών των ωφελούμενων του Κοινωνικού Παντοπωλείου & του Κοινωνικού Φαρμακείου του Δήμου Πετρούπολης.
Θέατρο Πέτρας: Παρασκευή 23 Ιουλίου
Συναυλία: «Μανώλης Φάμελλος»
Ώρα έναρξης: 21:30
Ε«Μανώλης Φάμελλος»
Πληροφορίες:
Θέατρο Πέτρας: 210 5012402, Θερινός Δημοτικός Κινηματογράφος «Σινέ Πετρούπολης»: 210 5012391, Γραφείο Εξυπηρέτησης του Δημότη: 213 2024400-1

«Καραϊσκάκης: Ο παρεξηγημένος ήρωας»
2021-07-25 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η παράσταση «Καραϊσκάκης: Ὁ παρεξηγημένος ήρωας» έρχεται στο «Φεστιβάλ Πέτρας» του Δήμου Πετρούπολης την Κυριακή 25 Ιουλίου.

Η παράσταση αφορά τη ζωή και το έργο του Γεωργίου Καραϊσκάκη, πρωτεργάτη της Ελληνικής Επανάστασης. Η ιδιοτυπία του έργου είναι πως ο βασικός χαρακτήρας, ο Καραϊσκάκης, παρουσιάζεται εκ γραφής χωρίς καμία διάθεση ωραιοποίησης και ηρωοποίησης, αλλά η προσέγγισή του γίνεται με βάση κοινωνιολογικά και ψυχολογικά στοιχεία, ένα αποτέλεσμα έρευνας μηνών στο πρόσωπό του, που έδωσε την ευκαιρία στο έργο να περιλαμβάνει σκηνές που ζωντανεύουν αληθινά γεγονότα με την πρωτοτυπία των διαλόγων γραμμένων στην καθομιλουμένη γλώσσα της Επανάστασης.

Η παράσταση συμπράττει και με άλλες τέχνες πέραν της υποκριτικής, η οποία σε πλήρη συμφωνία με τη σκηνοθετική γραμμή του Μάνου Αντωνίου ισορροπεί μεταξύ λυρικού και ρεαλιστικού, έχοντας μια βουκολική όψη και δημιουργώντας μια ιδιαίτερη ατμόσφαιρα συνδυασμένη με τους εντυπωσιακούς φωτισμούς. Τη μουσική και τα τραγούδια της παράστασης υπογράφει η διεθνούς φήμης μουσικός και σολίστ του ακορντεόν Ζωή Τηγανούρια. Ο γνωστός χορογράφος Πέτρος Γάλλιας «ντύνει» την παράσταση, παράλληλα με τις εντυπωσιακές φορεσιές που παρελαύνουν τόσο στα χορικά όσο και στα διαλογικά μέρη, με την υπογραφή της Μάγδας Καλέμη. Το λιτό αλλά ταιριαστό με αυτό το έργο σκηνικό διάκοσμο επιμελείται ο αξιόλογος σκηνογράφος Marcelo.

Συντελεστές:
Συγγραφή – Ιστορική έρευνα: Γιάννης Κωσταράς
Σκηνοθεσία: Μάνος Αντωνίου
Μουσική επιμέλεια: Ζωή Τηγανούρια
Διδασκαλία χορού: Πέτρος Γάλλιας
Σκηνικά: Marcelo
Κοστούμια: Μάγδα Καλέμη

Ερμηνεύουν: Μάκης Αρβανιτάκης, Γιάννης Κωσταράς, Κων/νος Μπάζας, Θάνος Ζήκας, Κων/ νος Σπυρόπουλος, Κων/νος Ζωγραφόπουλος, Ιορδάνης Κελέσης, Ηλίας Μενάγιερ, Θανάσης Σκόπας.

Στον ρόλο του αφηγητή ο Κώστας Αρζόγλου. Καραϊσκάκης: Λεωνίδας Καλφαγιάννης, Γκόλφω: Ιωάννα Πηλιχού, Μαριώ: Φιλίτσα Καλογεράκου.

Θέατρο Πέτρας: Κυριακή 25 Ιουλίου
Θεατρική Παράσταση: «Καραϊσκάκης: Ὁ παρεξηγημένος ἥρωας»
Ώρα έναρξης: 21:30, Διάρκεια: 100 λεπτά
Γενική είσοδος: 15€
Ειδική τιμή εισιτηρίου για ανέργους, Πολύτεκνους, φοιτητές, ΑμεΑ: 12€
Προπώληση εισιτηρίων: https://www.viva.gr

«Γκιλγκαμές - Η αναζήτηση της αιώνιας ζωής»
2021-08-25 21:00 (Europe/Moscow)
Με δύο ηθοποιούς και ζωντανή πρωτότυπη μουσική η θεατρική ομάδα Roswitha παρουσιάζει την Τετάρτη 25 Αυγούστου στο «Φεστιβάλ Πέτρας» το αρχαιότερο γνωστό λογοτεχνικό έργο από την Μεσοποταμία. Το Έπος του Γκιλγκαμές βρέθηκε σε πήλινες πινακίδες γραμμένο σε σφηνοειδή γραφή, ενώ χρονολογείται στον 21ο αιώνα π.Χ.
Το έπος μας αφηγείται την ιστορία του νεαρού βασιλιά Γκιλγκαμές, με θεϊκή καταγωγή και μεγάλη φυσική δύναμη που θέλει να κατακτήσει χωρίς όρια και να κυριεύσει με αλαζονεία. Πρόκειται -ανάμεσα σε άλλα- για ένα υπαρξιακό ταξίδι του ήρωα από την δόξα και τη δύναμη στην συνειδητοποίηση της φθαρτότητας και του θανάτου. Με μια ιδιαίτερη ευαισθησία, γεμάτο αγάπη για την ζωή.
Συντελεστές:
Σκηνοθεσία: Δανάη Σπηλιώτη
Μετάφραση: Αύρα Ward
Παίζουν: Νάνσυ Σιδέρη, Σπύρος Χατζιαγγελάκης
Πρωτότυπη μουσική/ μουσικοί επί σκηνής: Φώτης Σιώτας, Δημήτρης Χατζηζήσης
Σκηνικά/ κοστούμια: Αριστοτέλης Καρανάνος, Αλεξάνδρα Σιάφκου

Θέατρο Πέτρας: Τετάρτη 25 Αυγούστου
Θεατρική Παράσταση: «Γκιλγκαμές-Η αναζήτηση της αιώνιας ζωής»
Ώρα έναρξης: 21:00
Γενική είσοδος: 12 €
Μειωμένο: 8 ευρώ
Ηλεκτρονική προπώληση στο ticketservices.gr

«Παρενέργειες»
2021-08-26 21:30 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι «Παρενέργειες» έρχονται στο «Φεστιβάλ Πέτρας» την Πέμπτη 26 Αυγούστου. Παρενέργειες σχέσεων, καθημερινότητας, με εναλλαγή φωνών, με πρόζα, κωμικά σκετς και αυτοσχεδιασμό. Φρέσκες, ολοκαίνουργιες και καθόλου… ανησυχητικές!
Ο Αλέξανδρος Τσουβέλας τα δίνει όλα επί σκηνής που του έλειψε πολύ και μας προσφέρει απλόχερα τον καλύτερό του εαυτό. Μαζί του εκτός από τον Θανάση Παπαγεωργίου (δημιουργό του Γίδα TV), ο κωμικοτροχός…
Καμία παράσταση δεν είναι ίδια με την άλλη… Παρενέργειες, με πολύ γέλιο και αποστάσεις…
Θέατρο Πέτρας: Πέμπτη 26 Αυγούστου
Stand Up Comedy: «Παρενέργειες»
Ωρα έναρξης: 21:30
Προπώληση: 12€
Σημεία προπώλησης: VIVA.GR, WIND, ΕΥΡΥΠΊΔΗΣ ΒΙΒΛΙΟΠΩΛΕΙΑ, ΤΕΧΝΟΠΟΛΗ ΔΗΜΟΥ ΑΘΗΝΑΙΩΝ, Yoleni’s Greek Gastronomy center, RELOAD STORES

«Βάκχες» του Ευριπίδη
2021-08-29 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Εταιρεία Τέχνης «Αrs Aeterna» και το ΔΗ.ΠΕ.ΘΕ ΙΩΑΝΝΙΝΩΝ θα παρουσιάσουν στο «Φεστιβάλ Πέτρας» την Κυριακή 29 Αυγούστου, την τραγωδία του Ευριπίδη «Βάκχες», ένα από τα κορυφαία κείμενα της αρχαίας ελληνικής γραμματείας.
Στις «Βάκχες» ο Θεός Διόνυσος είναι ο πρωταγωνιστής. Ο γνωστός αγαθός Θεός του κρασιού, της μέθης και του Θεάτρου, «ενδύεται» το αρχέγονο, και αινιγματικό του πρόσωπο, που είναι εξαιρετικά σύνθετο και σκοτεινό.
Η υπόθεση:
Ο Διόνυσος καταφθάνει στη Θήβα, την πατρίδα της μητέρας του, έχοντας μαζί του τις πιστές του ακολούθους, για να επιβάλει τη δική του Θρησκεία και να τιμωρήσει όλους όσοι είναι εμπόδιο στο δρόμο του, τολμώντας να τον αμφισβητήσουν. Διαβρώνει ακόμα και την ιερή σχέση μάνας-γιού, εμφυσώντας τη θεϊκή του Μανία στις γυναίκες της Θήβας. Με τη βίαιη επιβολή της νέας θρησκείας, επιφέρεται η ισοπέδωση του Βασιλικού Οίκου της πόλης των Θηβών. Οι εναπομείναντες ήρωες της τραγωδίας αναγκάζονται να πάρουν το δρόμο της εξορίας.
Ο Ευριπίδης συνθέτει τις «Βάκχες», μία εμφανώς τελετουργική μιμητική διαδικασία, όπου χρησιμοποιούνται όλα τα μέσα της Θεατρικής πράξης: μεταμόρφωση, παρενδυσία, δραματική ειρωνεία, ελευθεριότητα, ακραίες συμπεριφορές, αφήγηση, αθέατες εγκληματικές πράξεις κ.α. Μέσα από μια ποικιλία ρυθμών, ήχων, συγκρούσεων και γεγονότων εντός και εκτός σκηνής, βιώνουμε την ένθεη τρέλα που έχει καταλάβει τις γυναίκες της Θήβας, τον σπαραγμό ζώων και ανθρώπων και τη διαταραχή της φύσης που συναινεί στην αγριότητα των πράξεων των κοινών θνητών. Οι άνθρωποι γίνονται αγέλη που θα κατασπαράξει τα ίδια της τα παιδιά, όταν διαταραχθεί η ισορροπία της κυρίαρχης Θεάς Φύσης, από την αλόγιστη συμπεριφορά τους.
Ο ισχυρός εκρηκτικός μηχανισμός του Δραματουργού απαντά στην Ύβρη με Τιμωρία, αποδίδει Δικαιοσύνη και οδηγεί στην Κάθαρση.

Συντελεστές:
Μετάφραση: ΓΙΩΡΓΟΣ ΧΕΙΜΩΝΑΣ
Σκηνοθεσία: ΝΙΚΑΙΤΗ ΚΟΝΤΟΥΡΗ
Σκηνικά – Κοστούμια: ΛΟΥΚΙΑ ΜΙΝΕΤΟΥ
Μουσική σύνθεση – διδασκαλία: ΘΡΑΞ – ΠΑΝΚC
Επιμέλεια κίνησης: ΑΝΔΡΟΝΙΚΗ ΜΑΡΑΘΑΚΗ
Φωτισμοί: ΝΙΚΟΣ ΣΩΤΗΡΟΠΟΥΛΟΣ
Δραματουργία: ΜΑΝΟΣ ΛΑΜΠΡΑΚΗΣ – ΝΙΚΑΙΤΗ ΚΟΝΤΟΥΤΗ
Βοηθός σκηνοθέτη: ΘΑΛΕΙΑ ΓΡΙΒΑ
Επιστημονική σύμβουλος: ΚΑΤΕΡΙΝΑ ΔΙΑΚΟΥΜΟΠΟΥΛΟΥ
Διεύθυνση παραγωγής: ΣΤΑΜΑΤΗΣ ΜΟΥΜΟΥΛΙΔΗΣ
Επικοινωνία: ΕΙΡΗΝΗ ΛΑΓΟΥΡΟΥ
Παραγωγή: Ars Aeterna, ΔΗ.ΠΕ.ΘΕ. ΙΩΑΝΝΙΝΩΝ, 5η Εποχή Τέχνης

Ερμηνεύουν:
ΑΚΗΣ ΣΑΚΕΛΛΑΡΙΟΥ (Διόνυσος), ΟΔΥΣΣΕΑΣ ΠΑΠΑΣΠΗΛΙΟΠΟΥΛΟΣ (Πενθέας), ΙΩΑΝΝΑ ΠΑΠΠΑ (Τειρεσίας), ΔΗΜΗΤΡΗΣ ΠΕΤΡΟΠΟΥΛΟΣ (Κάδμος), ΚΩΝΣΤΑΝΤΙΝΑ ΤΑΚΑΛΟΥ (Αγαύη), ΚΩΝΣΤΑΝΤΙΝΟΣ ΑΣΠΙΩΤΗΣ (Αγγελιοφόρος)
Χορός ( αλφαβητικά)
ΙΟΥΛΙΑ ΓΕΩΡΓΙΟΥ, ΘΑΛΕΙΑ ΓΡΙΒΑ, ΣΜΑΡΑΓΔΑ ΚΑΚΚΙΝΟΥ, ΣΟΦΙΑ ΚΟΥΛΕΡΑ, ΦΡΑΓΚΙΣΚΗ ΜΟΥΣΤΑΚΗ, ΕΛΕΝΗ ΣΤΕΡΓΙΟΥ, ΙΩΑΝΝΑ ΤΖΙΚΑ

Θέατρο Πέτρας: Κυριακή 29 Αυγούστου
Θεατρική Παράσταση: «Βάκχες» του Ευριπίδη
Ώρα έναρξης: 21:00
Γενική είσοδος: 18 €

«Προμηθέας Δεσμώτης» του Αισχύλου
2021-08-30 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Προμηθέας Δεσμώτης», η συνταρακτική τραγωδία του Αισχύλου, περιοδεύει σε όλη την Ελλάδα, κάνοντας στάση στο «Φεστιβάλ Πέτρας» τη Δευτέρα 30 Αυγούστου.
Στην τραγωδία, ο Αισχύλος πραγματεύεται την αντίσταση του αλυσοδεμένου στον Καύκασο Προμηθέα, να υποκύψει στο θέλημα του «ανελέητου» Διός. Πρόκειται για ένα ασταμάτητο αγώνα κατά της δύναμης της εξουσίας… Είναι ένα έργο, που χωρίς άλλο, αποκαλύπτει και τη βαθειά θρησκευτική ιδιοσυγκρασία του Αισχύλου.

Κείμενο Σκηνοθέτη
Στον «Προμηθέα Δεσμώτη» η σύλληψη, η δομή και η επεξεργασία του μύθου, έχουν για κέντρο τους τη μορφή του πάσχοντος θεού-προφήτη που ορθώνεται, υπερασπιζόμενος τον άνθρωπο, απέναντι στον απολυταρχικό μηχανισμό μιας θεϊκής τυραννίδας. Η παράσταση αποτελεί ένα θεατρικό και ταυτόχρονα μουσικό γεγονός. Οι ηθοποιοί αντλούν πληροφορίες από τη ρυθμικότητα του κειμένου και μεταβολίζουν, με το σώμα και τη φωνή, σε θεατρική δράση, τον ήχο και τον ρυθμό του ποιητικού λόγου. Με όχημα τη μουσική, δημιουργούν μια δυναμική πλατφόρμα σκηνικής αναπαράστασης και αναδεικνύουν το έργο σαν μια σπαρακτική και με συνεχή κλιμάκωση, επίκληση ενός πάσχοντος θεού για τον άνθρωπο. Χορωδιακά μέρη, μελωδίες και δυναμικοί ρυθμοί, δημιουργούν ένα παλλόμενο και ζωντανό ηχητικό περιβάλλον, μέσα από το οποίο αναδεικνύονται τα πρόσωπα μιας παλιάς μα πάντοτε διαχρονικής και επίκαιρης ιστορίας. Μιας ιστορίας που μπορεί να ακουστεί ως σκοτεινό σχόλιο για το παρόν ή ως φωτεινή ελπίδα για το μέλλον.

Συντελεστές:
Μετάφραση: Γιώργος Μπλάνας
Σκηνοθεσία: Άρης Μπινιάρης
Μουσική Σύνθεση: Φώτης Σιώτας
Σκηνικά: Μαγδαληνή Αυγερινού
Κοστούμια: Βασιλική Σύρμα
Σχεδιασμός φωτισμών: Αλέκος Αναστασίου
Χορογραφίες: Εύη Οικονόμου
Σύμβουλος δραματουργίας: Έλενα Τριανταφυλλοπούλου
Μετρική ανάλυση πρωτοτύπου: Καίτη Διαμαντάκου
Επιστημονική συνεργάτης: Κατερίνα Διακουμοπούλου
Βοηθός σκηνοθέτη: Δώρα Ξαγοράρη
Βοηθός σκηνογράφου: Ξένια Παπατριανταφύλλου
Βοηθός ενδυματολόγου: Αλέξανδρος Γαρνάβος
Παραγωγή: Θέατρο Πορεία, Συμπαραγωγή ΔΗΠΕΘΕ Κρήτης
Διανομή:
Προμηθέας: Γιάννης Στάνκογλου, Κράτος: Άρης Μπινιάρης, Βία: Κωνσταντίνος Γεωργαλής, Ήφαιστος: Δαυίδ Μαλτέζε, Ωκεανός: Αλέκος Συσσοβίτης, Ιώ: Ηρώ Μπέζου, Ερμής: Ιωάννης Παπαζήσης.
Χορός: (Αλφαβητικά)
Αντριάνα Αντρέοβιτς, Δήμητρα Βήττα, Φιόνα Γεωργιάδη, Κατερίνα Δημάτη, Γρηγορία Μεθενίτη, Νάνσυ Μπούκλη, Δώρα Ξαγοράρη, Λεωνή Ξεροβάσιλα, Αλεξία Σαπρανίδου
Μουσικός επί σκηνής: Νίκος Παπαϊωάννου (Βιολοντσέλο, effects).
Θέατρο Πέτρας: Δευτέρα 30 Αυγούστου
Θεατρική Παράσταση: «Προμηθέας Δεσμώτης» του Αισχύλου
Ώρα έναρξης: 21:00

«Ιππείς» του Αριστοφάνη
2021-09-01 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
30 χρόνια μετά το τελευταίο τους ανέβασμα από το Εθνικό Θέατρο, οι Ιππείς «καλπάζουν» σε σκηνοθεσία Κωνσταντίνου Ρήγου και έρχονται στο «Φεστιβάλ Πέτρας» την Τετάρτη 1 Σεπτεμβρίου.
Έπειτα από τη νίκη των Αθηναίων επί των Σπαρτιατών στη Σφακτηρία, η Αθήνα βρίσκεται στο απόγειο της δύναμής της και ο Κλέων αυξάνει τη δημοτικότητά του. Αυτό όμως δεν εμποδίζει τον Αριστοφάνη να εξαπολύσει μία αμείλικτη επίθεση εναντίον του, προσφέροντας παράλληλα μια κριτική ανάλυση της σχέσης του αθηναϊκού λαού με τους πολιτικούς που προσπαθούν να εξασφαλίσουν την εύνοιά του με κολακείες και απάτες, υπολογίζοντας μόνο το προσωπικό τους συμφέρον και όχι το γενικό καλό.
Οι «Ιππείς» παρουσιάστηκαν στα Λήναια το 424 π.Χ. και κέρδισαν το πρώτο βραβείο. Ήταν η πρώτη φορά που ο Αριστοφάνης σκηνοθέτησε ο ίδιος το έργο του. Πρόκειται για μία κωμική πολιτική αλληγορία με στόχο τον γνωστό δημαγωγό της εποχής, Κλέωνα, που μετά τον θάνατο του Περικλή απέκτησε ισχυρή θέση στη δημόσια ζωή του τόπου.
Εδώ παρουσιάζεται ως ο καινούργιος ευνοούμενος επιστάτης του Δήμου -του προσωποποιημένου λαού της Αθήνας- με το όνομα Παφλαγόνας.
Οι παλαιότεροι δούλοι του Δήμου, Δημοσθένης και Νικίας που υποφέρουν από την κακομεταχείριση του βάρβαρου Παφλαγόνα, βρίσκουν τον αντικαταστάτη του στο πρόσωπο ενός περαστικού αλλαντοπώλη.
Χειρότερος από τον Παφλαγόνα, ο άξεστος και αγράμματος αλλαντοπώλης, καταφέρνει με τη βοήθεια των Ιππέων, που αποτελούν τον Χορό της κωμωδίας, να θριαμβεύσει.
Όχι μόνο νικάει τον Παφλαγόνα σε όλες τις δοκιμασίες πετυχαίνοντας να γίνει ο καινούργιος επιστάτης, αλλά προξενεί και τη θαυματουργική αναγέννηση του Δήμου, ο οποίος αποκτά πάλι το μεγαλείο που είχε την εποχή των περσικών πολέμων. Ο ηττημένος Παφλαγόνας εκδιώκεται και ο Αλλαντοπώλης παίρνει τα ηνία της πόλης στα χέρια του.
Ταυτότητα παράστασης
Μετάφραση: Σωτήρης Κακίσης
Σκηνοθεσία – Χορογραφία: Κωνσταντίνος Ρήγος
Μουσική: Θοδωρής Ρέγκλης
Σκηνικό: Κωνσταντίνος Ρήγος – Μαίρη Τσαγκάρη
Κοστούμια: Νατάσα Δημητρίου
Φωτισμοί: Χρήστος Τζιόγκας
Συνεργάτης χορογράφου: Μαρκέλλα Μανωλιάδη
Βοηθός σκηνοθέτη: Άγγελος Παναγόπουλος
Μουσική διδασκαλία: Μελίνα Παιονίδου
Βοηθός σκηνογράφου: Αλέγια Παπαγεωργίου
Β’ Βοηθός Σκηνοθέτη: Χριστίνα Στεφανίδη
Βοηθός ενδυματολόγου: ΑλίσαΜπουλάτ
Βοηθός ενδυματολόγου: Κατερίνα Κωστάκη
Δραματολόγος παράστασης: Εύα Σαραγά
Η προσαρμογή των στίχων των χορικών έγινε από τον Θοδωρή Ρέγκλη. Οι πρωτότυποι στίχοι του τραγουδιού «Αφεντικό» γράφτηκαν από τον Πάνο Μουζουράκη και τον Θοδωρή Ρέγκλη.
Διανομή (αλφαβητικά):
Αλλαντοπώλης: Κωνσταντίνος Αβαρικιώτης
Δήμος: Στέλιος Ιακωβίδης
Κλέων: Κώστας Κόκλας
Δημοσθένης: Πάνος Μουζουράκης
Νικίας: Κωνσταντίνος Πλεμμένος
Kορυφαίοι Χορού:
Στεφανία Γουλιώτη, Κωνσταντίνος Μπιμπής (γιουκαλίλι), Γιάννης Χαρίσης
Χορός:
Πάρις Αλεξανδρόπουλος, Αλέξανδρος Βαρδαξόγλου, Θάνος Γρίβας (κιθάρα), Πάνος Ζυγούρος (μελόντικα), Κωνσταντίνος Καϊκής, Γιάννης Καράμπαμπας (κιθάρα), Αλκιβιάδης Μαγγόνας (κλαρινέτο), Βασίλης Μπούτσικος (κιθάρα), Γιώργος Πατεράκης (κιθάρα), Κωνσταντίνος Πλεμμένος, Περικλής Σιούντας (μπαγιάν), Γιώργος Σκαρλάτος (ευφώνιο), Αντώνης Σταμόπουλος (κιθάρα).
Μουσικός επί σκηνής: Λαέρτης Μαλκότσης (σαξόφωνο)
Θέατρο Πέτρας: Τετάρτη 1 Σεπτεμβρίου
Θεατρική Παράσταση: «Ιππείς» του Αριστοφάνη
Ώρα έναρξης: 21:00

«Ορέστης» του Ευριπίδη
2021-09-02 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο «Ορέστης» του Ευριπίδη, η πρώτη σκηνοθετική απόπειρα αρχαίας ελληνικής τραγωδίας του Γιάννη Κακλέα, έρχεται στο «Φεστιβάλ Πέτρας» την Πέμπτη 2 Σεπτεμβρίου.
Πρόκειται για ένα έργο γεμάτο σφοδρές συγκρούσεις, ανατροπές, απολογίες και έντονο πολιτικό προβληματισμό. Ένα έργο που δεν σταματά να θέτει συνεχώς ερωτήματα για τις σχέσεις των γενεών και των φύλων, της κοινωνικής συνοχής και της επιβίωσης των νέων σ’ έναν κόσμο που καθορίζεται από παράγοντες έξω από τους ίδιους.
Στον «Ορέστη» ο Ευριπίδης πιάνει το νήμα του μύθου των δύο αδερφών, του Ορέστη και της Ηλέκτρας, αμέσως μετά τη δολοφονία της Κλυταιμνήστρας, για να τον φέρει πιο κοντά στα ανθρώπινα μέτρα και να μιλήσει για την επιβίωση των νέων σ’ έναν κόσμο που καθορίζεται από συνθήκες που τους ξεπερνούν. Βυθίζει τους ήρωες του στο σκοτάδι της θλίψης, της απελπισίας και της απόγνωσης αναζητώντας το Φως.
Την Αλήθεια.
Την Αυτογνωσία.
Βρισκόμαστε στο Άργος.
Η Ηλέκτρα και ο Ορέστης νέοι, πληγωμένοι, εύθραυστοι, απροστάτευτοι και ευάλωτοι, ασφυκτιώντας μέσα στον μύθο τους, μετατρέπονται σε άγρια ζώα.
Αποδιωγμένοι μετά την πράξη τους γίνονται από παιδιά βασιλέων μιάσματα στην ίδια τους την οικογένεια και ανεπιθύμητοι στην ίδια τους την πατρίδα.
Ο Μενέλαος και η Ελένη φτάνουν από την Τροία. Τα δύο αδέλφια ελπίζουν στην παρέμβαση του Μενέλαου, αλλά ούτε αυτός ούτε ο Τυνδάρεως σκοπεύουν να τους βοηθήσουν. Ο Ορέστης στρέφεται τότε στον Πυλάδη. Οι δυο τους, με τη βοήθεια της Ηλέκτρας, σχεδιάζουν ένα πλάνο εκδίκησης με θύματα την Ελένη και την κόρη της, Ερμιόνη. Την τελική λύση έρχεται να δώσει η παρέμβαση του από μηχανής θεού, Απόλλωνα.

Συντελεστές:
Σκηνοθεσία/Δραμ. επεξεργασία: Γιάννης Κακλέας
Μετάφραση: Γιώργος Χειμωνάς
Σκηνικά: Ηλένια Δουλαδίρη/Γιάννης Κακλέας
Κοστούμια: Ηλένια Δουλαδίρη
Μουσική: Σταύρος Γασπαράτος
Κίνηση: Άρης Σερβετάλης
Φωτισμοί: Στέλλα Κάλτσου
Βοηθός σκηνοθέτη: Αγγελική Τρομπούκη
Β΄ Βοηθός σκηνοθέτη: Άρης Κακλέας
Βοηθός ενδυματολόγου: Ιωάννα Καλαβρού
Βοηθός συνθέτη: Αλεξάνδρα Κατερινοπούλου
Βοηθός Φωτίστριας: Στέβη Κουτσοθανάση

Ηθοποιοί:
ΑΡΗΣ ΣΕΡΒΕΤΑΛΗΣ (Ορέστης), ΜΑΙΡΗ ΜΗΝΑ (Ηλέκτρα), ΠΑΝΟΣ ΒΛΑΧΟΣ (Μενέλαος), ΑΙΜΙΛΙΑΝΟΣ ΣΤΑΜΑΤΑΚΗΣ (Πυλάδης), ΓΙΩΡΓΟΣ ΨΥΧΟΓΙΟΣ (Τυνδάρεως), ΝΙΚΟΛΕΤΑ ΚΟΤΣΑΗΛΙΔΟΥ (Ωραία Ελένη), ΖΕΡΟΜ ΚΑΛΟΥΤΑ (Φρύγας), ΚΑΤΕΡΙΝΑ ΖΑΦΕΙΡΟΠΟΥΛΟΥ, ΑΛΚΗΣΤΙΣ ΖΙΡΩ, ΝΙΚΗ ΛΑΜΗ, ΙΩΑΝΝΑ ΛΕΚΚΑ, ΔΑΝΑΗ ΜΟΥΤΣΟΠΟΥΛΟΥ, ΜΑΤΙΝΑ ΠΕΡΓΙΟΥΔΑΚΗ, ΕΛΙΖΑ ΣΚΟΛΙΔΗ, ΑΝΑΣΤΑΣΙΑ ΣΤΥΛΙΑΝΙΔΗ, ΗΛΕΚΤΡΑ ΦΡΑΓΚΙΑΔΑΚΗ
Παραγωγή:
ΤΕΧΝΗΧΩΡΟΣ

Θέατρο Πέτρας: Πέμπτη 2 Σεπτεμβρίου
Θεατρική Παράσταση: «Ορέστης» του Ευριπίδη
Ώρα έναρξης: 21:00
Γενική είσοδος: 20 €
Ειδική τιμή εισιτηρίου για φοιτητές & άνω των 65 ετών: 17 €
Ηλεκτρονική προπώληση εισιτήριων: https://www.viva.gr/tickets/theatre/periodeia/orestis-tou-evripidi/

«Όρνιθες» του Αριστοφάνη
2021-09-10 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι εμβληματικές «Όρνιθες» του ΚΘΒΕ έρχονται στο «Φεστιβάλ Πέτρας» την Παρασκευή 10 Σεπτεμβρίου και μας καλούν να «ανοίξουμε φτερά».
Η παράσταση
Ο Πεισθέταιρος και ο Ευελπίδης απηυδισμένοι από τη διαφθορά σε πολιτικό, κοινωνικό και οικονομικό επίπεδο, στην οποία έχει περιέλθει η πόλη, φεύγουν για να βρουν τον Τηρέα, τώρα πια Έποπα, κάποτε άνθρωπο, τώρα πια τσαλαπετεινό, για να μάθουν από αυτόν και τα άλλα πουλιά -που πετούν ψηλά και ίσως γνωρίζουν- αν υπάρχει κάποιος τόπος ειρηνικός να πάνε να ζήσουν εκεί. Εκείνος δεν γνωρίζει, και τότε ο Πεισθέταιρος του προτείνει να ιδρύσουν από κοινού μια νέα Πολιτεία -μεταξύ ουρανού και γης- που θα εξουσιάζει ταυτόχρονα θεούς και ανθρώπους και όπου τα πουλιά θα έχουν τη θέση που τους αναλογεί. Πριν ακόμα, καλά- καλά, χτιστεί η νέα Πολιτεία, η φήμη της εξαπλώνεται, γίνεται μόδα ανάμεσα στους ανθρώπους αλλά αυτό αναστατώνει τους θεούς. Επισκέπτες από γη και ουρανό πάνε κι έρχονται και όλοι προσπαθούν να αποκομίσουν οφέλη από την ίδρυσή της. Ο Πεισθέταιρος συνδιαλέγεται με Θεούς και ανθρώπους, συνάπτει ή απορρίπτει συμμαχίες, επιβάλλει τους δικούς του κανόνες -ακόμα και με τη βία- πάντα στο όνομα της Δημοκρατίας, παντρεύεται τη κόρη του Δία και ανακηρύσσεται παντοκράτορας. Η νέα Πολιτεία είναι μια ουτοπία που διέπεται από λογικούς κανόνες και λειτουργεί ως φανταστικό πείραμα. Τι θα γινόταν αν η ανθρώπινη λογική δοκίμαζε τα όρια της πιο αδιαμφισβήτητης (;) εξουσίας; Ο Αριστοφάνης με εργαλεία του τη σάτιρα και τη φαντασία, καταφέρνει να μετουσιώσει την πίκρα και την αγανάκτηση σε κωμικότητα και να αναδείξει ακόμα μια φορά τη λυτρωτική λειτουργία του γέλιου.
Συντελεστές:
Μετάφραση: Κ. Χ. Μύρης
Σκηνοθεσία: Γιάννης Ρήγας
Σκηνικά: Κέννυ Μακ Λέλλαν
Κοστούμια: Δέσποινα Ντάνη
Μουσική: Γιώργος Χριστιανάκης
Χορογραφία: Δημήτρης Σωτηρίου
Φωτισμοί: Στέλιος Τζολόπουλος
Μουσική διδασκαλία: Χρύσα Τουμανίδου
Μάσκες: Μάρθα Φωκά
Κίνηση μάσκας: Σίμος Κακάλας
Βοηθός σκηνοθέτης: Μιχάλης Σιώνας
Βοηθός σκηνοθέτη: Αντρέας Κουτσουρέλης
Β΄ Βοηθός σκηνοθέτη: Χριστόφορος Μαριάδης
Βοηθοί σκηνογράφου- ενδυματολόγου: Ελίνα Ευταξία, Κέλλυ Εφραιμίδου
Φωτογράφιση παράστασης: Τάσος Θώμογλου
Οργάνωση παραγωγής: Αθανασία Ανδρώνη, Μαριλύ Βεντούρη
Παίζουν οι ηθοποιοί:
Ελευθερία Αγγελίτσα (Τριβαλλός), Λίλα Βλαχοπούλου (Υπηρέτης του Έποπα), Ιωάννα Δεμερτζίδου (Κήρυκας, Πουλί από το Παρελθόν), Δημήτρης Διακοσάββας (Κινησίας), Αριστοτέλης Ζαχαράκης (Επιθεωρητής, Ψευδομάρτυρας), Χριστίνα Ζαχάρωφ (Ψευδομάρτυρας, Δούλος), Στεφανία Ζώρα (Β΄ Αγγελιοφόρος), Ήριννα Κεραμίδα (Ψευδομάρτυρας, Δούλος), Μαριάννα Κιμούλη (Κήρυκας), Γιώργος Κολοβός (Προμηθέας), Αναστασία-Ραφαέλα Κονίδη (Κήρυκας), Μάρα Μαλγαρινού (Κήρυκας, Πουλί Δερβίσης), Τατιάνα Μελίδου (Ψευδομάρτυρας, Βασιλεία), Χρυσή Μπαχτσεβάνη (Κήρυκας), Κλειώ-Δανάη Οθωναίου (Ίρις), Βασίλης Παπαδόπουλος (Έποπας, Μέτων, Ψευδομάρτυρας), Γρηγόρης Παπαδόπουλος (Ηρακλής), Θανάσης Ραφτόπουλος (Μέτων, Ψευδομάρτυρας), Θανάσης Ρέστας (Α΄ Αγγελιοφόρος, Ποσειδών), Γιάννης Σαμψαλάκης (Ευελπίδης), Περικλής Σιούντας (Συνταγματολόγος, Ψευδομάρτυρας), Κατερίνα Σισίννι (Αγγελιοφόρος), Βασίλης Σπυρόπουλος (Ιερέας), Γιάννης Τσεμπερλίδης (Ποιητής), Ιώβη Φραγκάτου (Χρησμολόγος), Ταξιάρχης Χάνος (Πεισθέταιρος).
Μαζί τους συμμετέχει πολυπληθής θίασος ηθοποιών.
Θέατρο Πέτρας: Παρασκευή 10 Σεπτεμβρίου
Θεατρική Παράσταση: «Όρνιθες» του Αριστοφάνη
Ώρα έναρξης: 21:00
Γενική είσοδος: 15 €
Ειδική τιμή εισιτηρίου για φοιτητές, ανέργους, άνω των 65 ετών: 10 €
ΑΜΕΑ και συνοδούς: 8 €
Προπώληση εισιτήριων: www.ntng.gr, www.viva.gr, 11876

ΠΥΞ ΛΑΞ «Τι είναι αυτό που μας ενώνει»
2021-09-11 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Σε μια εποχή που ζούμε με αποστάσεις, οι Πυξ Λαξ έρχονται στο «Φεστιβάλ Πέτρας» το Σάββατο 11 Σεπτεμβρίου 2021, για να μας θυμίσουν «Τι είναι αυτό που μας ενώνει» και να μας ταξιδέψουν σε παλιά γνώριμα μονοπάτια.

Οι ιστορικοί Πυξ Λαξ, με μια πορεία τριάντα χρόνων, μας συντροφεύουν με μοναδικό τρόπο σε κάθε στιγμή της ζωής μας και αποτελούν ανεξάντλητη πηγή έμπνευσης για τους νεότερους καλλιτέχνες.

10 χρόνια μετά την πρώτη επανένωσή τους, μετά από αμέτρητες συναυλίες σε Ελλάδα, Κύπρο, Αμερική και τη θρυλική συναυλία στο ΟΑΚΑ, οι Πυξ Λαξ μας προσκαλούν για ακόμη μια φορά στη γιορτή τους για να τραγουδήσουμε, να γελάσουμε και να ονειροπολήσουμε παρέα, όπως παλιά.

Θέατρο Πέτρας: Σάββατο 11 Σεπτεμβρίου 2021
Συναυλία: ΠΥΞ ΛΑΞ «Τι είναι αυτό που μας ενώνει»
Ώρα έναρξης: 21:00
Οι πόρτες ανοίγουν στις 20:00
Προπώληση εισιτηρίων:
Ηλεκτρονικά: www.viva.gr
Τηλεφωνικά: 11876
Και σε όλα τα Viva Spots
(Καταστήματα Wind, Reload, Βιβλιοπωλεία Ευριπίδης, αθηνόραμα.gr, Τεχνόπολη Δήμου Αθηναίων, Yoleni’s)
Στα σημεία προπώλησης του Δήμου Πετρούπολης

Συναυλία «Η ΕΡΩΤΙΚΗ ΝΑΤΑΣΑ»
2021-09-13 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ένα διαφορετικό καλοκαίρι που χρειαζόταν βαθιές ανάσες κι η κάθε του στιγμή έμοιαζε να είναι ξεχωριστή, οδήγησε τη Νατάσα Θεοδωρίδου σε ένα μεγάλο ταξίδι σ’ όλη την Ελλάδα, ενώ τη Δευτέρα 13 Σεπτεμβρίου, ετοιμάζεται να κάνει στάση και στο «Φεστιβάλ Πέτρας» του Δήμου Πετρούπολης.

Η Νατάσα Θεοδωρίδου, που από την πρώτη στιγμή στάθηκε δίπλα στο κοινό της με το δικό της μοναδικό τρόπο -τα live της στο Instagram έγραψαν ιστορία- ξεκίνησε στις αρχές Ιουλίου μια σειρά συναυλιών με μία πιο ερωτική διάθεση. Το δήλωσε άλλωστε και μέσα από την καινούργια της δισκογραφική δουλειά με τίτλο «Η ερωτική Νατάσα» που κυκλοφόρησε πρόσφατα και περιλαμβάνει αγαπημένα της τραγούδια από την πλειάδα που φέρουν την υπογραφή του σπουδαίου Μίμη Πλέσσα.

Η Νατάσα Θεοδωρίδου με την φωνή της, το στυλ και την αμεσότητά της, θα μας ταξιδέψει μέσα από τα τραγούδια της που τόσο πολύ έχουν αγαπηθεί από τον κόσμο που την έχει αγκαλιάσει από την πρώτη στιγμή της καριέρας της.

Το πρόγραμμα περιλαμβάνει όλες τις δικές της μεγάλες επιτυχίες, καθώς και τραγούδια που αγαπά να ερμηνεύει και να επικοινωνεί με τον πιο ειλικρινή τρόπο με το κοινό που την ακολουθεί πιστά.

Θέατρο Πέτρας: Δευτέρα 13 Σεπτεμβρίου 2021
Συναυλία: «Η ΕΡΩΤΙΚΗ ΝΑΤΑΣΑ»
Ώρα έναρξης: 21:00
Οι πόρτες ανοίγουν στις 20:00

«Φοίνισσες» του Ευριπίδη
2021-09-15 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Oι «Φοίνισσες» του Ευριπίδη, θα παρουσιαστούν στο «Φεστιβάλ Πέτρας» την Τετάρτη 15 Σεπτεμβρίου από το Εθνικό Θέατρο και τη σύγχρονη σκηνοθετική ματιά του Γιάννη Μόσχου, που καταθέτει τη δική του παραστασιακή εκδοχή του έργου και επιχειρεί να αναδείξει τις μεθοδεύσεις που οδηγούν τους λαούς σε καταστροφικές διχόνοιες και εμφύλιες διαμάχες.

Ο Ευριπίδης στις«Φοίνισσες» συνθέτει ένα πολυπρόσωπο οικογενειακό και πολιτικό δράμα για την αδελφοκτόνα μάχη Ετεοκλή και Πολυνείκη, στρέφοντας παράλληλα το ενδιαφέρον των θεατών σε αξίες όπως η δικαιοσύνη, η ισότητα και η ισοτιμία.

Ο οίκος των Λαβδακιδών συνταράσσεται συθέμελα και η πόλη της Θήβας ετοιμάζεται για έναν ακόμη φόρο αίματος στην Σφίγγα.
Ο τυφλός Οιδίποδας κλεισμένος στο υπόγειο του παλατιού καταριέται τους δυο γιούς του, Πολυνείκη και Ετεοκλή, να βασιλέψουν μέσα στο αίμα. Εκείνοι για να αποτρέψουν την εκπλήρωση της πατρικής κατάρας αποφασίζουν να αναλάβουν εκ περιτροπής τη διακυβέρνηση. Όταν έρχεται η ώρα, όμως, να παραχωρήσει ο Ετεοκλής το θρόνο στον Πολυνείκη, εκείνος αρνείται και εξορίζει τον αδελφό του.
Το έργο διαδραματίζεται την ημέρα που ο εξόριστος Πολυνείκης, επικεφαλής του αργίτικου στρατού, βρίσκεται έξω από τα τείχη της Θήβας έτοιμος να επιτεθεί για να πάρει πίσω ό,τι του έχει στερηθεί με άδικο τρόπο.
Μέσα από τα τείχη, η Ιοκάστη σε ρόλο ειρηνοποιού προσπαθεί να συμφιλιώσει τα δύο αδέλφια απευθυνόμενη πότε στο συναίσθημά τους και πότε στη λογική τους και την πολιτική τους υστεροφημία.

Ταυτότητα παράστασης

Μετάφραση: Νικηφόρος Παπανδρέου
Σκηνοθεσία – Δραματουργική προσαρμογή: Γιάννης Μόσχος
Σκηνικά: Τίνα Τζόκα
Κοστούμια: Ιωάννα Τσάμη
Μουσική: Θοδωρής Οικονόμου
Χορογράφος: Αμάλια Μπένετ
Συνεργάτις χορογράφου: Αντιγόνη Γύρα
Video Design: Αποστόλης Κουτσιανικούλης
Φωτισμοί: Λευτέρης Παυλόπουλος
Επιστημονική σύμβουλος: Ελένη Παπάζογλου
Μουσική διδασκαλία: Μελίνα Παιονίδου
Βοηθός σκηνοθέτη: Εύη Νάκου
Β’ Βοηθός σκηνοθέτη: Έλενα Αντωνοπούλου
Δραματολόγος παράστασης: Βιβή Σπαθούλα

Διανομή (αλφαβητικά)
Αγγελιαφόρος: Γιώργος Γλάστρας, Ιοκάστη: Μαρία Κατσιαδάκη, Σφίγγα: Σεσίλ Μικρούτσικου, Αντιγόνη: Λουκία Μιχαλοπούλου, Παιδαγωγός: Κώστας Μπερικόπουλος, Τειρεσίας: Αλέξανδρος Μυλωνάς, Μενοικέας: Βασίλης Ντάρμας, Ετεοκλής: Αργύρης Ξάφης, Οιδίπους: Δημήτρης Παπανικολάου, Πολυνείκης: Θάνος Τοκάκης, Κρέων: Χρήστος Χατζηπαναγιώτης

Χορός (αλφαβητικά)
Νεφέλη Μαϊστράλη, Ζωή Μυλωνά, Ελπίδα Νικολάου, Σταύρια Νικολάου, Κατερίνα Παπανδρέου, Κατερίνα Πατσιάνη, Ελίνα Ρίζου, Μαριάμ Ρουχάτζε, Θάλεια Σταματέλου, Στυλιανή Ψαρουδάκη

Θέατρο Πέτρας: Τετάρτη 15 Σεπτεμβρίου
Θεατρική Παράσταση: «Φοίνισσες» του Ευριπίδη
Ώρα έναρξης: 21:00

Villagers of Ioannina City "Revival Acoustic Tour 2021"
2021-09-17 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Villagers of Ioannina City
Revival Acoustic Tour 2021

Οι Villagers of Ioannina City θα τα πάρουν όλα «ζβάρα» για να παρουσιάσουν τη Revival Acoustic Tour στο Θέατρο Πέτρας την Παρασκευή 17 Σεπτεμβρίου, στο πλαίσιο του «Διεθνούς Φεστιβάλ Πέτρας» του Δήμου Πετρούπολης.

Το συγκρότημα δε θέλησε να μείνει ακόμη μια χρονιά μακριά από τις ζωντανές εμφανίσεις, γι’ αυτό και επιστρέφει με ένα ιδιαίτερο ακουστικό set, προσαρμόζοντας τις συνθέσεις του στο αισθαντικό ύφος του project.

Οι Villagers διασκεύασαν τα πολυαγαπημένα μας τραγούδια προκειμένου να μπορούν να αποδοθούν επί σκηνής αποκλειστικά με ακουστικό τρόπο, προσφέροντας μια ανεπανάληπτη live εμπειρία, σε όσους τυχερούς τους παρακολουθήσουν.

Μετά από ένα μεγάλο διάστημα live απουσίας λόγω των συνθηκών, οι Villagers of Ioannina City θα δώσουν ένα αξέχαστο ακουστικό show στο Θέατρο Πέτρας την Παρασκευή 17 Σεπτεμβρίου κι είναι σίγουρο ότι θα καθηλώσουν τους φίλους τους που περίμεναν αυτή την στιγμή εδώ και καιρό.

Θέατρο Πέτρας: Παρασκευή 17 Σεπτεμβρίου
Συναυλία: Revival Acoustic Tour 2021
Ώρα έναρξης: 21:00
Γενική είσοδος: 15 €

Μεγάλη Γιορτή Πολυφωνικού Τραγουδιού 2021 με Ελεύθερη Είσοδο για το Κοινό
2021-09-18 20:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι Μεγάλες Γιορτές Πολυφωνικού Τραγουδιού συνταξιδεύουν με το Φεστιβάλ Πέτρας, κάθε χρόνο, από το 2002. Φέτος γιορτάζουμε τα 20 χρόνια κοινής διαδρομής «Πολυφωνικού Καραβανιού» και «Φεστιβάλ Πέτρας» το Σάββατο 18 Σεπτεμβρίου.

Η κοινότητα του πολυφωνικού τραγουδιού αναφέρεται και νιώθει το Θέατρο Πέτρας σαν τον χώρο του μεγαλύτερου πολυφωνικού ανταμώματος κάθε χρόνο στην Αθήνα. Οι Μεγάλες Γιορτές στο Θέατρο Πέτρας έχουν πάρει θέση στον κύκλο του χρόνου για δεκάδες πολυφωνικούς ομίλους, εκατοντάδες ερμηνευτές και μουσικούς, χιλιάδες συνταξιδιώτες του Πολυφωνικού Καραβανιού, νιώθοντας μια εκλεκτική «εντοπιότητα» στην Πέτρα!

Η είσοδος είναι ελεύθερη για το κοινό.

Θέατρο Πέτρας: Σάββατο 18 Σεπτεμβρίου
Μεγάλη Γιορτή Πολυφωνικού Τραγουδιού 2021
Ώρα έναρξης: 20:00
Είσοδος: Δωρεάν

Συναυλία «Γιάννης Πλούταρχος-Γιώργος Θεοφάνους»
2021-09-19 21:00 - 23:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο καταξιωμένος συνθέτης Γιώργος Θεοφάνους συναντά για πρώτη φορά τον σπουδαίο ερμηνευτή Γιάννη Πλούταρχο στο πλαίσιο του «Διεθνούς Φεστιβάλ Πέτρας», σε μια μοναδική συναυλία που αναμένεται να αποτελέσει το γεγονός του καλοκαιριού, την Κυριακή 19 Σεπτεμβρίου.
Μέσα στις δύσκολες ώρες που περνάμε, οι δυο μοναδικοί καλλιτέχνες αναλαμβάνουν να μας δώσουν μια ανάπαυλα χαράς με ένα πρόγραμμα που θα περιλαμβάνει τις μεγαλύτερες επιτυχίες της μουσικής τους διαδρομής!
Τραγούδια διαχρονικά, που σφράγισαν την καριέρα τους και θα μείνουν για πάντα στην καρδιά μας!
Θέατρο Πέτρας: Κυριακή 19 Σεπτεμβρίου
Συναυλία: «Γιάννης Πλούταρχος–Γιώργος Θεοφάνους»
Ώρα έναρξης: 21:00
Γενική είσοδος: 17 €
Προπώληση εισιτήριων: https://www.ticketservices.gr/event/giannis-ploutarxos-giorgos-theofanous/?lang=el

2021-Ploutarchos_Theofanous

Γάλα, αίμα
2021-09-23 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Γάλα, αίμα
της Αλεξάνδρας Κ*
Το Φεστιβάλ Αθηνών Επιδαύρου και ο Δήμος Πετρούπολης προχώρησαν σε μια σημαντική σύμπραξη με την ένταξη τριών πετυχημένων παραγωγών στο πρόγραμμα του «Διεθνούς Φεστιβάλ Πέτρας».
Οι θεατρικές βραδιές ξεκινούν την Πέμπτη 23 Σεπτεμβρίου με την παράσταση «γάλα, αίμα» της Αλεξάνδρας Κ* σε σκηνοθεσία Γιάννου Περλέγκα.
Βρισκόμαστε στο καλοκαίρι του 1958, σε ένα χωριό της ελληνικής επαρχίας. Η Ξένη, εγκαταλελειμμένη από τον άντρα της, ο οποίος ετοιμάζεται να παντρευτεί μία νεότερη γυναίκα, βρίσκεται αντιμέτωπη με τα σχόλια του χωριού, στο οποίο έχει έρθει να ζήσει ακολουθώντας τον άντρα της. Έχει περάσει χρόνια περιορισμένη στους ρόλους της κόρης, της συζύγου και της μητέρας, υπό το άγρυπνο βλέμμα της μικρής τοπικής κοινωνίας. Πλέον, μην έχοντας κανέναν ρόλο να υπηρετήσει, ψάχνει να βρει τι έχει απομείνει απ’ αυτήν ακόμα ζωντανό. Μπροστά στα μάτια της βλέπει τις κόρες της να οδηγούνται στην ίδια ακριβώς ζωή με τη δική της, σε ένα επαναλαμβανόμενο παιχνίδι ανθρωποφαγίας των γυναικών, που βρίσκονται εγκλωβισμένες στον κοινωνικό τους ρόλο.
Η Ξένη/Μήδεια της Αλεξάνδρας Κ* σκοτώνει τις κόρες της για να τις απελευθερώσει από τα μελλοντικά δεινά τους. Σε μια δυνατή συνομιλία με όσα συμβαίνουν στις μέρες μας και όσα διακυβεύονται στο πεδίο της ισότητας των φύλων, η συγγραφέας καταθέτει ένα εξαιρετικό σχόλιο για τη θέση των γυναικών: «Για μένα η ηρωίδα μου, σκηνή τη σκηνή, βιώνει αυτήν την αποκάλυψη που τώρα βιώνουμε όλες: ότι τα πράγματα που θεωρούσαμε χρέος μας –αν όχι καμάρι μας– να ανεχόμαστε, ήταν εξ αρχής καταπιεστικά, επώδυνα και παράλογα. Γιατί η εμπειρία μας ως γυναίκες ήταν γραμμένη και υπαγορευμένη από μάτια, μυαλά και χέρια ανδρικά».
Ο Γιάννος Περλέγκας σκηνοθετεί το γάλα, αίμα, αναδεικνύοντας την ιδιαίτερη γραφή της Αλεξάνδρας Κ* και δίνοντας έμφαση στη φόρμα και στον ρυθμό. Με τη σύμπραξη ενός εξαιρετικού θιάσου, στον οποίο η Έλενα Τοπαλίδου ερμηνεύει τον κεντρικό ρόλο της Ξένης, και με ζωντανή μουσική επί σκηνής, μας μεταφέρει στην ατμόσφαιρα του έργου μέσα από το ιδιαίτερο καλλιτεχνικό του στίγμα.
Με ελληνικούς και αγγλικούς υπέρτιτλους
Συντελεστές:
Σκηνοθεσία: Γιάννος Περλέγκας
Σκηνικά – Κοστούμια: Λουκία Χουλιάρα
Σχεδιασμός φωτισμών: Τάσος Παλαιορούτας
Μουσική επιμέλεια – Διδασκαλία: Στράτος Γκρίντζαλης
Βοηθός σκηνοθέτη: Γιώργης Βασιλόπουλος
Κατασκευές κοστουμιών: Σάλι Αλάραμπι
Ειδικές κατασκευές: Σωκράτης Παπαδόπουλος, Αλέξανδρος Λόγγος, Δημήτρης Μωραΐτης, Γιώργος Κυριαζόπουλος
Κατασκευές σκηνικών: Κομνηνός Κουσιέρας
Κομμώσεις: Θωμάς Γαλαζούλας
Παίζουν:
Έλενα Τοπαλίδου (η ξένη), Μάγδα Καυκούλα (η δασκάλα τους, Μια νέα), Γιώργης Βασιλόπουλος (ο φίλος τους, Ένας νέος), Γιάννος Περλέγκας (ο πατέρας της, Ένας γέρος), Σύρμω Κεκέ (η μάνα του, Μια γριά), Μιχάλης Τιτόπουλος (ο άντρας της, Ένας άνδρας), Λήδα Κουτσοδασκάλου (Το πρώτο κορίτσι), Αλίκη Γεωργίου (Το δεύτερο κορίτσι)
Μουσικοί επί σκηνής: Στράτος Γκρίντζαλης, Τίμος Ντέμος
Εκτέλεση παραγωγής: Ευάγγελος Κώνστας – Constantly Productions
Θέατρο Πέτρας: Πέμπτη 23 Σεπτεμβρίου
Θεατρική Παράσταση: «γάλα, αίμα» της Αλεξάνδρας Κ*
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

Κρεουργία
2021-09-25 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Κρεουργία
του Γιάννη Μαυριτσάκη
Οι θεατρικές βραδιές συνεχίζονται στο «Φεστιβάλ Πέτρας», με μία ακόμη πετυχημένη παραγωγή του «Φεστιβάλ Αθηνών Επιδαύρου», το Σάββατο 25 Σεπτεμβρίου. Πρόκειται για την παράσταση «Κρεουργία» του Γιάννη Μαυριτσάκη σε σκηνοθεσία Γιώργου Σκεύα.
Εμπνευσμένος από τις Βάκχες του Ευριπίδη και ακόμα περισσότερο από το σκοτάδι του πιο τελετουργικού έργου της αρχαίας θεατρικής γραμματείας, ο Γιάννης Μαυριτσάκης παραδίδει ένα νέο αίνιγμα. Ο Γιώργος Σκεύας αναλαμβάνει να φέρει επί σκηνής την Κρεουργία, ένα έργο στο οποίο όλα εκτυλίσσονται σε μια εικονική πραγματικότητα, όπου κυριαρχεί ο έλεγχος και η συνεχής παρακολούθηση. Εκεί, τα γνωστά πρόσωπα της αρχαίας τραγωδίας έχουν απρόσμενους ρόλους, χωρίς όμως να μπορούν να ξεφύγουν από το βάρος του μύθου τους.
Όπως λέει ο σκηνοθέτης: «Το σύμπαν της Κρεουργίας μας καλεί να βυθιστούμε στους κόλπους του. Η αναμόχλευση του μύθου των Βακχών συναντά το ά-λογο της μνήμης και το αδύνατο της βούλησης, σε ένα τεχνοκρατικό κόσμο που συνεχώς μεταλλάσσεται, διαφεύγοντας αενάως ενός καθ-ορισμένου σχήματος. Τα πρόσωπα του έργου –Διόνυσος, Πενθέας, Αγαύη, Κάδμος, Τειρεσίας, Αγγελιοφόρος– επαναπροσδιορίζονται σε ένα σύγχρονο πλαίσιο, φέροντας, ακούσια, το βάρος του μύθου τους. Αυτό ακριβώς το στοιχείο, το βάρος του μύθου ως πεπρωμένο, είναι που καθιστά τα πρόσωπα της Κρεουργίας πάσχοντα. Στα ανάκτορα της μνήμης, γεννιέται μια νέα πραγματικότητα, μια περιοχή όπου καταργούνται οι διαχωρισμοί ανάμεσα στο φανερό και το αφανέρωτο, στο μακροσκοπικό και το μικροσκοπικό. Μια «εικονική πραγματικότητα», όπου κυριαρχεί ο «έλεγχος» και η συνεχής «παρακολούθηση». Σ’ αυτή τη «ζώνη», όπου τα όρια μεταξύ των δύο φύλων, μεταξύ του ανθρώπινου και του θείου, συνθλίβονται, συντελείται η μεταμόρφωση.
Στον κόσμο της Κρεουργίας, οι ήρωες εναντιώνονται και υπακούουν ταυτόχρονα, στη δύναμη που ορίζει την ύπαρξή τους. Μεταμορφώνονται. Υπέρτατο αλλά και μοναδικό όπλο τους, o λόγος. Ένα απύθμενο πλέγμα από λέξεις, που δημιουργεί μια ποιητική πύκνωση. Με τον λόγο και τις λέξεις, με τη γλώσσα, οι ήρωες κερδίζουν αστραπιαίες νίκες, μικρές, απατηλές εκλάμψεις, πριν βυθιστούν για πάντα στο αναπόφευκτο έρεβος του αγνώστου».
Με ελληνικούς και αγγλικούς υπέρτιτλους
Το έργο κυκλοφορεί από τη νέα θεατρική σειρά του Φεστιβάλ Αθηνών Επιδαύρου σε συνεργασία με τις εκδόσεις Νεφέλη, στα βιβλιοπωλεία και τα πωλητήρια του Φεστιβάλ.
Συντελεστές:
Σκηνοθεσία – Βίντεο: Γιώργος Σκεύας
Σκηνικά: Θάλεια Μέλισσα
Κοστούμια: Εβελίνα Δαρζέντα
Μουσική – Σχεδιασμός ήχων: Σήμη Τσιλαλή
Φωτισμοί: Κατερίνα Μαραγκουδάκη
Ηχοληψία – Σχεδιασμός ήχου: Κώστας Μιχόπουλος
Βοηθός σκηνοθέτη: Γιάννης Σαβουιδάκης
Βοηθός σκηνογράφου: Ίρις Σκολίδη
Φωτογραφίες: Ελίνα Γιουνανλή
Πρόμο βίντεο: Φώτης Φωτόπουλος
Παίζουν:
Μάξιμος Μουμούρης (Διόνυσος), Γιώργος Νούσης (Πενθέας), Κόρα Καρβούνη (Αγαύη), Αγγελική Παπαθεμελή (Αγγελιοφόρος), Γιώργος Ζιόβας (Κάδμος), Γιώργος Φριντζήλας (Τειρεσίας)
Εκτέλεση παραγωγής: Highway Productions – Γιώργος Λυκιαρδόπουλος
Διεύθυνση παραγωγής: Κατερίνα Μπερδέκα
Οργάνωση παραγωγής: Πάνος Σβολάκης
Θέατρο Πέτρας: Σάββατο 25 Σεπτεμβρίου
Θεατρική Παράσταση: «Κρεουργία» του Γιάννη Μαυριτσάκη
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.
Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

"Η Φαίδρα καίγεται" της Αμάντας Μιχαλοπούλου
2021-09-27 21:00 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Φαίδρα καίγεται
της Αμάντας Μιχαλοπούλου

Ο κύκλος Contemporary Ancients του Φεστιβάλ Αθηνών Επιδαύρου 2021, ολοκληρώνεται εντυπωσιακά με την παράσταση «Η Φαίδρα καίγεται» της Αμάντας Μιχαλοπούλου που θα παρουσιαστεί στο «Φεστιβάλ Πέτρας», τη Δευτέρα 27 Σεπτεμβρίου.

Το έργο συνομιλεί με τον Ιππόλυτο του Ευριπίδη. Όμως, στον αντίποδα της ενοχικής Φαίδρας του αρχαίου μύθου και των κλασικών μεταγραφών της, και εμπνευσμένη από την ερωτική ηρωίδα της Τσβετάγεβα, η σύγχρονη Φαίδρα της Αμάντας Μιχαλοπούλου αναλαμβάνει την ευθύνη της επιθυμίας της και έρχεται αντιμέτωπη με τη φωτιά. «Ήθελα μια Φαίδρα που να μην πεθαίνει, αλλά να αντιμετωπίζει τον ερωτισμό της ως κάλεσμα ζωής. Όχι νεάζουσα, αλλά έφηβη στην καρδιά. Έτοιμη να ζήσει την υπόλοιπη ζωή της ακούγοντας το κάλεσμα του πάθους ως υπόσχεση ζωτικότητας», αναφέρει η συγγραφέας.

Η παράσταση του Γιάννη Καλαβριανού προτάσσει μια σύγχρονη ανάγνωση του έργου, αποφεύγοντας το στερεότυπο του αταίριαστου έρωτα, που ακολουθεί τον μύθο της Φαίδρας από την αρχαιότητα ως σήμερα. H πλοκή διαδραματίζεται ένα καλοκαίρι σε κάποιο εξοχικό στην Πελοπόννησο. Τη Φαίδρα ερμηνεύει η εξαιρετική ηθοποιός Άννα Μάσχα, ενώ τον Ιππόλυτο ενσαρκώνει ο ανερχόμενος Νίκος Λεκάκης.

Με ελληνικούς και αγγλικούς υπέρτιτλους

Το έργο κυκλοφορεί από τη νέα θεατρική σειρά του Φεστιβάλ Αθηνών Επιδαύρου σε συνεργασία με τις εκδόσεις Νεφέλη, στα βιβλιοπωλεία και τα πωλητήρια του Φεστιβάλ.

Συντελεστές:
Σκηνοθεσία: Γιάννης Καλαβριανός
Σκηνικά: Εύα Μανιδάκη
Κοστούμια: Βάνα Γιαννούλα
Φωτισμοί: Νίκος Βλασόπουλος
Σύνθεση μουσικής: Δήμητρα Τρυπάνη
Επιμέλεια κίνησης: Μαριάννα Καβαλλιεράτου
Τραγούδι: Γιώργος Γλάστρας
Στίχοι: Γιάννης Καλαβριανός / Η ηχογράφηση έγινε στο Studio 19st
Έπαιξαν οι μουσικοί: Ίλυα Αλγκάερ (κοντραμπάσο), Άντζυ Κασδά (βιολί), Δήμητρα Κοκκινοπούλου (πιάνο), Δέσποινα Σπανού (βιολοντσέλο)
Βοηθός σκηνοθέτη: Αλεξία Μπεζίκη
Βοηθός σκηνογράφου: Άννα Ζούλια
Φωτογραφίες: Ελίνα Γιουνανλή

Παίζουν: Άννα Μάσχα (Φαίδρα), Νίκος Λεκάκης (Ιππόλυτος), Μαρία Κοσκινά (Ληώνη), Μαρία Μοσχούρη (Αφροδίτη), Ειρήνη Ιωάννου-Παπανεοφύτου (Άρτεμη)

Εκτέλεση παραγωγής: Εταιρεία Θεάτρου Sforaris
Διεύθυνση παραγωγής: Κατερίνα Μπερδέκα
Οργάνωση παραγωγής: Πάνος Σβολάκης

Θέατρο Πέτρας: Δευτέρα 27 Σεπτεμβρίου
Θεατρική Παράσταση: «Η Φαίδρα καίγεται» της Αμάντας Μιχαλοπούλου
Ώρα έναρξης: 21:00
Εισιτήρια: Γενική είσοδος: 15€
Ειδική τιμή εισιτηρίου για φοιτητές, 65+, Καλλ. Σωματείων: 12€
Για ανέργους, ΑΜΕΑ, Σπουδαστικό Καλλ. Σχολών: 5€
Προπώληση εισιτήριων: aefestival.gr | tickets.aefestival.gr | ticketservices.gr / 210-7234567 / Κεντρικά εκδοτήρια (Πανεπιστημίου 39) & Καταστήματα Public.

Υπηρεσία μεταφοράς θεατών.
Παρέχεται δωρεάν με την αγορά του εισιτηρίου.
Λεωφορείο του Φεστιβάλ αναχωρεί στις 19:00 από το Σύνταγμα (Μνημείο του Άγνωστου Στρατιώτη) και μετά το πέρας των παραστάσεων παραλαμβάνει το κοινό για επιστροφή στην αφετηρία.

Ο Άνθρωπος του Θεού - Man of God
2021-10-01 20:00 - 2021-10-07 22:30 (Europe/Moscow) | Θερινός Κινηματογράφος, 25ης Μαρτίου 168, Πετρούπολη, 13231, Ελλάδα
Δείτε την Παρασκευή 1 Οκτωβρίου την πολυαναμενόμενη ταινία «Ο Άνθρωπος του Θεού | Man of God» σε διπλή προβολή στο «Σινέ Πετρούπολις».
Η ταινία θα προβάλλεται καθημερινά από την Παρασκευή 1 Οκτωβρίου έως την Πέμπτη 7 Οκτωβρίου στις 20:00 & 22:15 αντίστοιχα.
Λίγα λόγια για την υπόθεση:
Η δημοτικότητα του Αγίου Νεκτάριου, Μητροπολίτη Πενταπόλεως, προκαλεί τη ζήλια των κληρικών στην Αλεξάνδρεια. Από φόβο ότι θα γίνει ο επόμενος Πατριάρχης Αιγύπτου, μέρος του κλήρου τον δυσφημίζει με αποτέλεσμα να εκδιωχθεί από την Αίγυπτο. Στην Αθήνα πια, χάρη στην εξελιγμένη παιδαγωγική του τακτική, γίνεται ξακουστός και κοσμαγάπητος και την ίδια εποχή επιδίδεται σε σπουδαίο συγγραφικό έργο. Ο φόρτος εργασίας όμως τον καταπονεί, και αποφασίζει να αποσυρθεί στην Αίγινα, όπου ξαναχτίζει ένα ερειπωμένο μοναστήρι με τα ίδια του τα χέρια, το οποίο χάρη στη φήμη του μεγαλώνει. Η μονή όμως δεν αναγνωρίζεται ποτέ, ενώ ο Άγιος Νεκτάριος κατηγορείται άδικα για ανηθικότητα. Στο Αρεταίειο νοσοκομείο, λίγο πριν το τέλος του, θα κάνει το τελευταίο του θαύμα.
Δείτε το trailer της ταινίας ΕΔΩ.
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία και τον Οκτώβριο!

«Απ' τη ζωή ως το θάνατο ένα τραγούδι δρόμος»
2021-10-02 20:00 - 22:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
«Απ’ τη ζωή ως το θάνατο ένα τραγούδι δρόμος»

Ο Σύλλογος Ηπειρωτών Πετρούπολης, θα παρουσιάσει στο «Φεστιβάλ Πέτρας» την μουσικοχορευτική εκδήλωση «Απ’ τη ζωή ως το θάνατο ένα τραγούδι δρόμος» με θέμα το Ηπειρώτικο τραγούδι σε κάθε έκφανση της ζωής, το Σάββατο 2 Οκτωβρίου και ώρα 20:00.

Η εκδήλωση τελεί υπό την αιγίδα του κορυφαίου συλλογικού φορέα της Ηπειρώτικης αποδημίας, την Πανηπειρωτική Συνομοσπονδία Ελλάδας.

Βασικό μουσικό συστατικό της εκδήλωσης αποτελούν εμβληματικοί σκοποί και τραγούδια της Ηπειρώτικης μουσικής παράδοσης, που αντλούν και αναφέρονται σε κάθε πτυχή της ζωής του Ηπειρώτη από την ώρα της γέννησής του, με το νανούρισμα, ως τον θάνατό του, με το μοιρολόι.

Η ερμηνεία τους από κορυφαίους δεξιοτέχνες θα πλαισιωθεί από τη συμμετοχή επιλεγμένων χορευτικών ομίλων, ενώ τη ροή του προγράμματος θα αξιοποιήσει μια μικρή ενδεικτική ανθολογία από κείμενα της Βαρβάρας Μπότσαρη.

Στη σκηνοθεσία και διδασκαλία των χορών ο χοροδιδάσκαλος Θοδωρής Μπότσαρης.

Την εκδήλωση θα διανθίσουν με τα χορευτικά τους οι: Σύλλογος Ηπειρωτών Πετρούπολης, Ένωση Ηπειρωτών Ιλίου και Ένωση Ηπειρωτών Περιστερίου.

Θα είναι η πρώτη μεγάλη εκδήλωση της Ηπειρώτικης αποδημίας μετά από περίπου δύο χρόνια και προσδοκούμε ότι εξίσου ανάλογη θα είναι και η συμμετοχή.

Οι διοργανωτές θα επιμεληθούν την τήρηση των ισχυόντων πρωτοκόλλων και των σχετικών μέτρων αλληλοπροστασίας που ισχύουν για τη διοργάνωση εκδηλώσεων.

Συντελεστές:
Μουσικοί: Κομπανία Πέτρου Χαλκιά & Τάσου Μαγκλάρα
Κλαρίνο: Πέτρος Χαλκιάς & Τάσος Μαγκλάρας
Τραγούδι: Λευκοθέα Φιλιππίδη, Κωνσταντίνα Πάτση, Βαγγέλης Κυριάζος, Αλέξανδρος Μαγκλάρας και Αφοί Κώστας – Γιώργος Κόντης

Θέατρο Πέτρας: Σάββατο 2 Οκτωβρίου
Μουσικοχορευτική Παράσταση: «Απ’ τη ζωή ως το θάνατο ένα τραγούδι δρόμος»
Ώρα έναρξης: 20:00
Εισιτήρια: Γενική είσοδος: 3€

Το καλοκαίρι συνεχίζεται… και τον Οκτώβριο στον Θερινό Κινηματογράφο Πετρούπολης
2021-10-13 20:00 - 2021-10-17 23:00 (Europe/Moscow)
«No Time to Die»
Δείτε την Τετάρτη 13 Οκτωβρίου την ταινία «No Time to Die» στο «Σινέ Πετρούπολις».
Η ταινία θα προβάλλεται καθημερινά από την Τετάρτη 13 Οκτωβρίου έως την Κυριακή 17 Οκτωβρίου και ώρα 20:00.
Λίγα λόγια για την υπόθεση:
Στην ταινία No Time To Die, ο Μποντ έχει εγκαταλείψει την ενεργό δράση και απολαμβάνει μια ήρεμη ζωή στην Τζαμάικα. Η γαλήνη του θα διακοπεί, όταν ο παλιός του φίλος Φίλιξ Λέιτερ της CIA εμφανίζεται ζητώντας τη βοήθειά του. Η αποστολή διάσωσης ενός επιστήμονα που τον έχουν απαγάγει αποδεικνύεται πιο περίπλοκη απ’ ό,τι αναμενόταν, οδηγώντας τον Μποντ στα χνάρια ενός μυστηριώδους «κακού», ο οποίος κατέχει μια επικίνδυνη, νέα τεχνολογία.
Δείτε το trailer της ταινίας ΕΔΩ: https://youtu.be/ZmiQsmIAJBc
Σεβόμαστε τα μέτρα και τις συμβουλές των ειδικών και Πάμε Θερινό με Ασφάλεια, Θετική Διάθεση και Αισιοδοξία και τον Οκτώβριο!

62η εθελοντική αιμοδοσία.
2021-10-16 09:00 - 2021-10-17 14:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Στο πλαίσιο της κοινωνικής ευαισθησίας και προσφοράς προς τον συνάνθρωπο, το τμήμα Κοινωνικής Πολιτικής του Δήμου Πετρούπολης διοργανώνει σε συνεργασία με το νοσοκομείο “Ερυθρός Σταυρός”, την 62η εθελοντική αιμοδοσία.
Η αιμοδοσία θα πραγματοποιηθεί το Σάββατο 16 και την Κυριακή 17 Οκτωβρίου 2021 και ώρες 9:15 έως 14:00, στο Β΄ ΚΑΠΗ Πετρούπολης (Δωδεκανήσου & Κρήτης).

«Το αίμα είναι ανθρώπινο αγαθό που ούτε παράγεται ούτε αντικαθίσταται και ο μόνος τρόπος εξεύρεσής του είναι μέσω της διαδικασίας της Εθελοντικής Αιμοδοσίας, η οποία δεν κοστίζει παρά μόνο λίγα λεπτά από τον προσωπικό μας χρόνο και είναι μια πράξη κοινωνικής ευαισθησίας, που συμβάλλει στην καλλιέργεια ενός πολιτισμού κοινωνικής αλληλεγγύης στον ευρύτερο χώρο στον οποίο κινούμεθα και δρούμε καθημερινά».
Κάθε δωρητής αίματος προσφέρει μια αχτίδα ελπίδας σε κάποιον που το έχει ανάγκη.
Παρακαλούμε όλους τους Δημότες, τους Κατοίκους, τους Εθελοντές Αιμοδότες και τους Φίλους της Πετρούπολης, να ανταποκριθούν στο κάλεσμά μας, προσφέροντας ό,τι πολυτιμότερο μπορούν για τον συνάνθρωπό τους, την ίδια τη ζωή.
ΛΙΓΕΣ ΣΤΑΓΟΝΕΣ ΑΙΜΑΤΟΣ ΣΩΖΟΥΝ ΠΟΛΛΕΣ ΖΩΕΣ!

Βέβηλος & Anser «Άμα Ρωτήσουν Που Χάθηκα – The Return»
2021-10-23 20:30 - 22:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι Βέβηλος και Anser είναι γνώριμα ονόματα στην hip hop κοινότητα της Ελλάδας, έχοντας χτίσει την καλλιτεχνική παρουσία τους, με αμέτρητες συναυλίες ξεκινώντας από μικρά bars και φτάνοντας σε μεγάλα θέατρα και γήπεδα σε όλη την επικράτεια.
Μετά την επιτυχία της καλοκαιρινής τους περιοδείας, επιστρέφουν στην Αθήνα και έρχονται στο «Φεστιβάλ Πέτρας» για μία τελευταία συναυλιακή εμφάνιση πριν την κυκλοφορία των νέων τους δίσκων. Οι Βέβηλος και Anser δίνουν ραντεβού με φίλους και ακροατές στο Θέατρο Πέτρας το Σάββατο 23 Οκτωβρίου για τον επαναληπτικό γύρο της μεγαλύτερης hip hop συναυλίας του καλοκαιριού.
Με όπλο τον κοινωνικό στίχο και με αίσθηση της ευθύνης του δημόσιου λόγου, o Βέβηλος και o Anser θα δημιουργήσουν μία ξεχωριστή ατμόσφαιρα, «ζεσταμένοι» από τις καυτές συναυλίες του καλοκαιριού που πέρασε. Κι «Άμα ρωτήσουν που χάθηκα» θα σας απαντήσουν πως ήταν πάντα εδώ, να αφουγκράζονται τον παλμό των συνανθρώπων τους, στα στενά δρομάκια και τις μεγάλες λεωφόρους αυτής της χώρας. Επιστρέφουν με το μικρόφωνο στο χέρι πάνω στη σκηνή, για να ενωθούν πάλι με το κοινό που τραγουδάει τα κομμάτια τους και χαράζει τους στίχους τους σε παγκάκια, πλατείες και τοίχους.
Οι δυο τους θα οδηγήσουν τους θεατές σε ένα ταξίδι με κοινό σημείο αναφοράς τις προσωπικές τους μάχες με τα σκοτάδια, τις εξαρτήσεις και τις βαθύτερες σκέψεις τους. Τελικός προορισμός η ακεραιότητα, η προσήλωση στο ήθος και τις αξίες, η ειλικρίνεια, η αυθεντικότητα και η προσωπική ευθύνη για δράση ως απάντηση σε αυτές τις αβέβαιες και παράξενες εποχές.
Την ημέρα της συναυλίας οι πόρτες θα ανοίξουν στις 18:30 και κατά τις 19:00 τη σκηνή θα γεμίσουν μία σειρά από φίλους και καλεσμένους έκπληξη! Οι Βέβηλος και Anser θα ανέβουν στην σκηνή λίγο μετά τις 20:30.
Θέατρο Πέτρας: Σάββατο 23 Οκτωβρίου
Συναυλία: Βέβηλος & Anser «Άμα Ρωτήσουν Που Χάθηκα – The Return»
Ώρα έναρξης: 20:30
Ώρα προσέλευσης: 18:30
Γενική είσοδος: 12 €
Σημεία Προπώλησης Εισιτηρίων:
• Hotbox Hip-Hop Store – Πραξιτέλους 159, Πειραιάς
• Reload Stores – Ακαδημίας 81, Αθήνα
• Shoot dice clothing – Κοιμήσεως Θεοτόκου 8, Μαρούσι
• Γραφείο Εξυπηρέτησης του Δημότη [11:00-13:00] – Κώστα Βάρναλη 72, Πετρούπολη

Διενέργεια Δωρεάν τεστ ταχείας ανίχνευσης (rapid test) κρουσμάτων Covid-19 για τους πολίτες του Δήμου Πετρούπολης
2021-11-27 09:00 - 15:00 (Europe/Helsinki) | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
Ο Δήμος Πετρούπολης σε συνεργασία με τον Εθνικό Οργανισμό Δημόσιας Υγείας (ΕΟΔΥ), προχωρά στη διενέργεια δωρεάν rapid tests, για τους κατοίκους της πόλης.

Συγκεκριμένα, κλιμάκια του ΕΟΔΥ αποτελούμενα και από Κινητές Ομάδες Υγείας (ΚΟΜΥ), θα βρίσκονται το Σάββατο 27 Νοεμβρίου 2021 και ώρα 09:00 έως 15:00 στην πλατεία Ηρώ, προκειμένου να πραγματοποιήσουν δωρεάν ελέγχους ταχείας ανίχνευσης αντιγόνου (rapid test), στους πολίτες της Πετρούπολης και σε κάθε ενδιαφερόμενο.

Οι ενδιαφερόμενοι θα πρέπει να προσέλθουν στον χώρο τηρώντας αυστηρά τα μέτρα ασφαλείας.

Οδηγίες – Επισημάνσεις για τους ενδιαφερόμενους
• Να γνωρίζουν τον Αριθμό Μητρώου Κοινωνικής Ασφάλισής τους (Α.Μ.Κ.Α.)
• Να έχουν απαραίτητα μαζί τους την αστυνομική τους ταυτότητα
• Στον έλεγχο μπορούν να υποβληθούν και παιδιά άνω των 10 ετών

Επισημαίνεται ότι δεν υπάρχει δυνατότητα χορήγησης βεβαίωσης αποτελέσματος για τους ανεμβολίαστους πολίτες.

Παρακαλούμε για τη συνεργασία και την κατανόηση σας ώστε να ολοκληρωθεί ομαλά και αποτελεσματικά η διαδικασία.

Διενέργεια Δωρεάν τεστ ταχείας ανίχνευσης (rapid test) κρουσμάτων Covid-19 για τους πολίτες του Δήμου Πετρούπολης
2021-12-11 09:00 - 15:00 (Europe/Helsinki) | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
Ο Δήμος Πετρούπολης σε συνεργασία με τον Εθνικό Οργανισμό Δημόσιας Υγείας (ΕΟΔΥ), προχωρά στη διενέργεια δωρεάν rapid tests, για τους κατοίκους της πόλης.

Συγκεκριμένα, κλιμάκια του ΕΟΔΥ αποτελούμενα και από Κινητές Ομάδες Υγείας (ΚΟΜΥ), θα βρίσκονται το Σάββατο 11 Δεκεμβρίου 2021 και ώρα 09:00 έως 15:00 στην πλατεία Ηρώ, προκειμένου να πραγματοποιήσουν δωρεάν ελέγχους ταχείας ανίχνευσης αντιγόνου (rapid test), στους πολίτες της Πετρούπολης και σε κάθε ενδιαφερόμενο.

Οι ενδιαφερόμενοι θα πρέπει να προσέλθουν στον χώρο τηρώντας αυστηρά τα μέτρα ασφαλείας.

Οδηγίες – Επισημάνσεις για τους ενδιαφερόμενους
• Να γνωρίζουν τον Αριθμό Μητρώου Κοινωνικής Ασφάλισής τους (Α.Μ.Κ.Α.)
• Να έχουν απαραίτητα μαζί τους την αστυνομική τους ταυτότητα
• Στον έλεγχο μπορούν να υποβληθούν και παιδιά άνω των 10 ετών

Επισημαίνεται ότι δεν υπάρχει δυνατότητα χορήγησης βεβαίωσης αποτελέσματος για τους ανεμβολίαστους πολίτες.

Παρακαλούμε για τη συνεργασία και την κατανόηση σας ώστε να ολοκληρωθεί ομαλά και αποτελεσματικά η διαδικασία.

Συναυλία με τον Γιώργο Τσαλίκη
2021-12-12 18:00 - 21:00 (Europe/Helsinki) | Πλατεία Ηρώων Αγωνιστών 1821 – Στρογγυλή πλατεία Πετρούπολης, Κεντρική Πλατεία Πετρούπολης, Πετρούπολη, 13232, Ελλάδα
Σας περιμένουμε όλους, την Κυριακή 12 Δεκεμβρίου 2021 στην πλατεία Ηρώων Αγωνιστών 1821 (στρογγυλή πλατεία) και ώρα 18:00, για να φωταγωγήσουμε το Χριστουγεννιάτικο Δέντρο της πόλης και να απολαύσουμε τον Γιώργο Τσαλίκη σε μία μοναδική εορταστική συναυλία!
